**Tisztelt Szülők!**

A Deák Ferenc Középiskolai Kollégiumba a 2020/2021-es tanévre a beköltözés napja

**A gólyatábor résztvevőinek: 2020. 08.30. (vasárnap) 8.30-10 óráig,**

**A többi tanuló részére: 2020. 08.31 (hétfő) 12-17 óráig.**

**Szülői értekezlet a gólyatáborban részt vevő tanulók szüleinek részére:**

**2020. 08. 30. vasárnap 10:30 órától a klubban.**

Amennyiben gyermeke nem költözik be a fenti időpontban, vagy nem jelzi a későbbi beköltözés okát, úgy a várólistán szereplő tanulók kapnak elhelyezést.

A kollégiumban étkezési térítési díjat kell fizetni, melynek összege független a szülők

anyagi helyzetétől.

- Az 1-2 gyermeket nevelő szülők a nyersanyagnorma 100%-át,

- 3 vagy több kiskorú vagy fiatalkorú gyermeket nevelők a nyersanyagnorma 50%-át,

- Tartósan beteg vagy sajátos nevelési igényű (SNI) gyermeket nevelő szülők a nyersanyagnorma 50%-át

- Gyermekvédelmi kedvezményben részesülők a nyersanyagnorma 50 %-át fizetik.

- Nagykorú és saját jogán iskoláztatási támogatásra jogosult (ehhez a támogatásnak atanuló nevére szóló-folyósításáról a Magyar Államkincstár határozata szükséges) a nyersanyagnorma 50 %-át fizeti.

Az 50%-os kedvezményben részesülő tanuló a kedvezményre jogosító dokumentumokat,

igazolás(okat) **postázza el** intézményünk részére**. (BTM, SNI esetén a szakértői**

**vélemény)**

**Az étkezési térítési díj befizetése a kollégiumban történik:**

**50%-os térítési díj: 432Ft/nap**

**100%-os térítési díj: 864Ft/nap**

**Annak a tanulónak, akinek étkezési térítési díját a pótbefizetés napjáig sem fizették be, abban az esetben étkezését nem áll módunkban biztosítani!**

Októbertől banki átutalást csak azok számára áll módunkban lehetővé tenni, akik megadják pontos e-mail címüket, melyre az aktuálisan befizetendő összeget a kollégium étkezési nyilvántartója megküldi. **Csak pontos összeg átutalása** teszi lehetővé a bankon keresztüli befizetést.

Átutalásnál a „**Közlemény” rovatban** mindenképpen tüntessék fel **gyermekük nevét,**

**lakócsoport számát és a kollégium nevét (Deák). Csak ebben az esetben tudják**

**jóváírni gyermekének az étkezés befizetés megtörténtét!**

**Ha gyermeke betegség miatt étkezést nem vesz igénybe**, a lemondást a következő havi számlában jóváírják. A hétvégi pótrendelések díja a következő havi számlán jelenik meg.

Lemondási idő 2 nap**. (Csak a lemondást követő 48. óra utáni időre járó díjat áll**

**módunkban visszatéríteni). Pl: Ha hétfőn szól, hogy gyermeke beteg, akkor az**

**étkezést szerdai naptól tudják lemondani.**

Kollégiumunkban a tanulók **étkezési díj nyilvántartását** valamint **beléptető rendszerét** elektronikus kártyával végezzük.

A kártyát az étkezési díj befizetése után minden hónapban aktiváljuk. Amennyiben az

aktiválás nem történik meg, mert a tanulónak étkezési díj hátraléka van, nem veheti

igénybe az étkezést, - nevét a névsorból töröljük, kollégiumi tagságát megszüntetjük.

**Az első kártya díjtalan. Elhagyása vagy megrongálódása esetén pótolni kell, ami**

**525.-Ft befizetése után történik.**

**A kollégiumba való beköltözéskor az alábbiakat kérjük:**

* **2 db igazolványképet**;
* **Orvosi igazolást** arról, hogy áll-e a tanuló valamilyen betegség miatt kezelés vagy gondozás alatt. Ezen **igazolás nélkül** gyermeke **nem** költözhet be a kollégiumba!
* **Iskolalátogatási igazolást** arról, hogy a tanuló középfokú közoktatási intézményben nappali tagozaton tanul.
* **Alapgyógyszereket, melyek szükség esetén rendelkezésre áll** (fájdalom-,

lázcsillapító, görcsoldó stb.)

A **TAJ-**számot tartalmazó **társadalombiztosítási kártyát** a tanuló hozza magával, mert ennek hiányában nem részesülhet ingyenes orvosi ellátásban.

**Az intézmény drogkoordinátora: Szabó Fanni szociálpedagógus**

**A kollégiumban szükséges felszerelések:**

Szobapapucs, pizsama, 1 db. lakat, 1 db. ételdoboz, fogmosó-és tisztálkodási

eszközök, törülköző, wc papír, konyharuha, kés, villa, kanál, vizespohár,

ünneplőruha (öltöny, nyakkendő, fehér ing, ill. sötét szoknya, fehér blúz), vállfák,

(lepedő, paplan-, párnahuzat hozható)

Nagyobb értékű műszaki eszközöket (számítógép, magnó, stb.) csak szülői engedéllyel és a kollégium gondnokának hozzájárulásával hozhat be a tanuló. Ezekért a tárgyakért

felelősséget nem vállalunk!

Az otthonosság érdekében köszönettel fogadunk minden olyan eszközt vagy anyagot,

amivel a lakószobákat, közösségi tereket dekorálni lehet.

A kollégiumba történő beköltözéskor ismertetjük tanulóinkkal a Házirendet és a

Napirendet.

**Elöljáróban e szabályok közül az alábbiakra hívjuk fel a kedves szülők figyelmét:**

1. A Köznevelési Törtvény szerint a tanuló kollégiumi felvétele egy tanévre szól. A

fegyelmezetlen, valamint a tanév végén akár osztályismétlésre, akár pótvizsgára utasított tanulókat a következő tanévre nem, vagy csak feltételesen vesszük fel.

2. A kollégiumi Házirend megsértése, a tanulói feladatok hanyag végzése vagy a

tanári instrukció megszegése súlyos fegyelmi vétség, ami a kollégiumból való

kizáráshoz vezethet.

3. A hazautazás minden hétvégén lehetséges.

**4. A beköltözést követő 5 napon belül az ideiglenes lakcímbejelentés kötelező.**

*Az intézményre vonatkozó nyilvános dokumentumok (Házirend, SZMSZ, Pedagógiai*

*Program) és a programjainkon készült felvételek megtalálhatóak a kollégium*

*weblapján.*

2013/2014-es tanévtől a Kollégiumi Nevelés Országos Alapprogramja (59/2013.

(VIII.09.) EMMI rendelete) alapján kollégiumunkban kötelező, illetve **kötelezően**

**választható** foglalkozásokat kell szerveznünk. A kötelező foglalkozások száma és

tematikája évfolyamonként változó. Az évi 22 óra 12 témakört dolgoz fel. (lásd.

Pedagógiai Program)

A tanulóknak a szeptember elején beindított szabadidős foglalkozások közül egyet kell

választaniuk, amelyen a tanév végéig kötelesek részt venni.

Az év elején beindított – törvényileg előírt foglalkozások körébe tartozó –

korrepetálásokon és felzárkóztató foglalkozásokon a tanulók részvétele kötelező.

**Az SNI-s tanulók** számára fejlesztőpedagógiai és gyógypedagógiai foglalkozásokat szervezünk, melyeken a részvétel kötelező.

Tanítási szünetekben ügyeletes kollégiumok látják el a tanulók felügyeletét. (pl. őszi-téli-tavaszi-nyári szünetek idején).

**Nagyon fontos, hogy gyermekük hétvégén otthonában a hétfői tanítási napra**

**alaposan felkészüljön.**

A kollégium napirendje szerint vasárnap este 21 óráig (a kilencedikeseknek 20 óráig)

kell visszaérkezni hazulról. Csak nagyon indokolt esetben tehetünk kivételt, mert a

későbbi érkezés nemcsak gyermekük, hanem társai pihenését is zavarja.

Ha gyermekük otthon megbetegszik, kérjük, haladéktalanul jelezzék nekünk e-mailben

vagy telefonon, közölve érkezésének várható időpontját is.

Információ hiányában 24 óra eltelte után rendőrségi körözést kell kiadnunk.

A kollégium elérhetőségei:

**A kollégium postai címe: 1143 Budapest, Tábornok utca 22.**

**webcím**: www.deak-koll.sulinet.hu

**e-mail**: titkarsag.dfk@gmail.com

Telefonszám: **06-1-606-7250**

Bízunk abban, hogy gyermeke hasznosan és eredményesen fogja eltölteni az új

tanévet! Gyermekét szeretettel várják tanáraink, a kollégium dolgozói és a Tanulói

Önkormányzat tagjai.

Budapest, 2020. június Wenczel Zsuzsanna

mb. igazgató